**Seomraí an tí**

**Scríobh ainmneacha na seomraí sna spásanna cuí (ná déan dearmad ar an síneadh fada).**

****

**Seomraí an tí**

**Cé mhéad i gclúdach!**

**Don mhúinteoir:**

Tá rogha mhaith d’fhocail agus d’uimhreacha sa ghreille thíos. Gearr suas an ghreille agus cuir na cártaí i gclúdach litreach. Cuir na foghlaimeoirí i ngrúpaí de thriúr nó de cheathrar. Tabhair clúdach litreach do gach grúpa. Beidh ar fhoghlaimeoir amháin cárta a roghnú as an gclúdach. Léifidh an duine sin an cárta amach don duine in aice leis (*uimhir a seacht agus teach tábhairne*). Beidh ar an duine sin an freagra cuí a thabhairt (*seacht dteach tábhairne*). Má tá gach duine sásta leis an bhfreagra, roghnóidh an duine sin cárta eile ón gclúdach agus léifidh sé an cárta amach don chéad duine eile in aice leisean agus leanfaidh an nós sin ar aghaidh go dtí go mbeidh na cártaí go léir léite agus na freagraí cuí tugtha.

|  |  |  |  |
| --- | --- | --- | --- |
| **7 (teach tábhairne)** | **1 (tír)** | **2 (siopa)** | **4 (teanga)** |
| **8 (clann)** | **8 (gloine)** | **3 (séipéal)** | **5 (caife)** |
| **9 (áit)** | **5 (ollscoil)** | **4 (seomra leapa)** | **2 (halla)** |
| **3 (seomra folctha)** | **9 (bialann)** | **4 (árasán)** | **7 (páirc)** |
| **2 (seomra suí)** | **1 (baile)** | **7 (cathair)** | **6 (seomra codlata)** |

**Seomraí an tí**

**Cé mhéad seomra atá ann?**

**Féach ar na tithe seo a leanas. Cé mhéad seomra atá i ngach ceann acu? Tabhair buille faoi thuairim. Mar shampla: *1. Cúig sheomra dhéag*.**

****

****

1. **2. 3.**



****

**4. 5. 6.**

* **An aithníonn tú aon cheann de na tithe thuas? Déan plé ar an gceist sin leis an duine atá in aice leat.**
* **Is tithe cáiliúla in Éirinn iad seo. Déan iarracht uimhir an tí a scríobh leis an teach cuí thíos.**

Teach Laighean \_\_\_\_

Teach Oscar Wilde \_\_\_\_

Áras an Uachtaráin \_\_\_\_

Teach Synge \_\_\_\_

Teach Father Ted \_\_\_\_

Teach Thomáis Uí Chriomhthain \_\_\_\_

* **Cad iad na tithe is cáiliúla i do thír dhúchais féin?**

**Treoracha don mhúinteoir**

**Seomraí an Tí Labhairt**

**Le múineadh**

Príomhsheomraí sa teach a ainmniú, fiafraí cé mhéad seomra codlata atá sa teach agus an cheist sin a fhreagairt.

**Moltaí**

1. Múin an foclóir thíos a bhaineann le cúrsaí lóistín. Bíodh sé réidh agat ar thréshoilseán nó scríobh ar an gclár é, nó oscail an sleamhnán **Lóistín** sa taispeántas PowerPoint **Gníomhaíochtaí Labhartha**:

*teach*

*bungaló*

*árasán*

*teach dhá stór*

*áras*

*caisleán*

*puball*

* Nocht an foclóir agus na pictiúir, ceann ar cheann. Abair gach focal de réir mar a nochtann tú é agus iarr ar na foghlaimeoirí é a rá i do dhiaidh.
* Dírigh aird na bhfoghlaimeoirí ar *i* agus *in* agus cathain a bhaintear úsáid astu. Déan athrá ar an bhfoclóir go dtí go mbeidh na foghlaimeoirí ar a gcompord leis. Is iad na focail is tábhachtaí ag an bpointe seo ná: *teach*, *bungaló*, *teach* *dhá stór* agus *árasán*.
* Oscail an chéad sleamhnán eile **Lóistín - ar lean** agus nocht na pictiúir, ceann ar cheann, ag iarraidh ar an ngrúpa na focail a bhaineann leis na pictiúir a rá. Nuair a bheidh sé déanta agaibh, taispeáin na pictiúir arís ceann ar cheann, ag iarraidh ar fhoghlaimeoirí aonair na focail a rá.
* Roghnaigh foghlaimeoir amháin agus cuir an cheist: *Cá bhfuil tú i do chónaí?* air. Beidh tú ag súil le freagra ar nós: *Tá mé i mo chónaí* *i dteach dhá stór.* Casfaidh an foghlaimeoir sin chuig an duine in aice leisean ansin agus cuirfidh sé an cheist chéanna air. Téigh timpeall an ranga mar sin go dtí go mbeidh an cheist curtha agus freagra tugtha ag gach foghlaimeoir.

1. Oscail an sleamhnán **Seomraí an tí** sa taispeántas PowerPoint **Gníomhaíochtaí Labhartha**.

* Nocht an chéad seomra ar an sleamhnán agus abair an seomra amach os ard. Iarr ar na foghlaimeoirí an seomra a rá i do dhiaidh. Lean an nós sin leis na seomraí eile go dtí go mbeidh na foghlaimeoirí ar a gcompord leis an bhfoclóir.
* Mínigh do na foghlaimeoirí go bhfuil focail fhirinscneacha agus focail bhaininscneacha sa Ghaeilge, agus gur gné thábhachtach í an inscne den teanga. Abair leo gurb é sin cúis an tséimhithe san fhocal *cistin*. Is leor sin ag an bpointe seo, mar tiocfaidh an pointe gramadaí chun cinn arís sa chúrsa. Faigh amach a dtarlaíonn a leithéid de nós ina dteangacha féin agus bíodh plé gairid agaibh ar an ábhar. Abair leo go bhfuil inscne an fhocail le fáil san fhoclóir agus léirigh dóibh conas an t-eolas sin a fháil más gá.
* Ansin, oscail an chéad sleamhnán eile **Seomraí an Tí - ar lean**. Nocht an chéad bhlocshaighead agus iarr ar na foghlaimeoirí ainm an tseomra a rá. Lean an nós seo ar aghaidh leis na blocshaigheada agus na seomraí eile. Nuair a bheidh sé sin déanta agat leis na foghlaimeoirí, oscail an sleamhnán céanna arís agus iarr ar fhoghlaimeoirí aonair ainmneacha na seomraí a rá.
* Muna bhfuil ríomhaire sa seomra, tabhair cóip den bhileog **Seomraí an tí** do gach foghlaimeoir agus déan athrá ar na focail seo a leanas:

*an chistin an seomra folctha*

*an seomra suí an leithreas*

*an seomra codlata/leapa teach dhá stór*

*an halla thuas staighre*

*an seomra bia thíos staighre*

* Roinn an rang i mbeirteanna. Tabhair cóip amháin den bhileog **Seomraí an tí** do gach beirt. Beidh ar fhoghlaimeoir amháin, Duine A, a mhéar a shíneadh chuig seomra. Beidh ar Dhuine B ainm an tseomra a rá. Ansin, sínfidh Duine B a mhéar chuig seomra agus beidh ar Dhuine A ainm an tseomra a rá. Leanfaidh siad ar aghaidh mar sin go dtí go mbeidh gach seomra clúdaithe acu.
* Téigh timpeall an ranga ag éisteacht leo agus ceartaigh aon bhotúin a chloiseann tú, go háirithe ó thaobh na foghraíochta de.
* Nuair a bheidh an ghníomhaíocht sin déanta ag na foghlaimeoirí, tabhair cóip den bhileog **Seomraí an tí** do gach foghlaimeoir. Iarr orthu ainmneacha na seomraí a scríobh sna háiteanna cuí. Ceartaigh an ghníomhaíocht.

1. Abair leis an rang go gcasfaidh tú mír éisteachta anois.

* Cloisfidh siad duine sa mhír ag déanamh cur síos ar a theach. Iarr ar an rang éisteacht leis na treoracha a chloisfidh siad agus an teach a tharraingt ar phíosa páipéir. Iarr orthu ainm a chur ar na seomraí chomh maith.
* Nuair a bheidh an teach tarraingthe acu, iarr ar fhoghlaimeoir amháin cur síos a dhéanamh ar an teach a tharraing sé. Cabhraigh leo le litriú agus le fuaimniú na bhfocal.

1. Múin an cheist seo a leanas dóibh:

*Cé mhéad seomra atá sa teach/ann?*

* Léirigh dóibh an bealach a ndéantar rudaí a chomhaireamh i nGaeilge. Is féidir leat é seo a chur ar thréshoilseán roimh ré:

|  |  |  |
| --- | --- | --- |
| seomra amháin | dhá sheomra  trí sheomra  ceithre sheomra  cúig sheomra  sé sheomra | seacht seomra  ocht seomra  naoi seomra  deich seomra |

* Nó, oscail an sleamhnán **Cé mhéad?** sa taispeántas PowerPoint **Gníomhaíochtaí Labhartha.**
* Nocht na bunuimhreacha ceann ar cheann, ag iarraidh ar na foghlaimeoirí iad a rá i do dhiaidh. Dírigh a n-aird ar an athrú a thagann ar *dó - dhá* agus *ceathair - ceithre*.
* Fiafraigh den rang a bhfeiceann siad patrún ar bith sa tábla nó ar an sleamhnán. Tabhair soicind dóibh le féachaint ar an tábla / an sleamhnán. Lig dóibh a dtuairimí a thabhairt agus ansin mínigh an méid seo dóibh: nuair a bhíonn tú ag comhaireamh rudaí go gcuirtear séimhiú (más cuí) ar fhocail tar éis 2-6 agus go gcuirtear urú (más cuí) ar fhocail a leanann 7-10. Cuir ceist orthu ansin cad chuige nach bhfuil aon urú ar an bhfocal *seomra* sa sampla thuas. Más gá, cuir i gcuimhne dóibh gur roimh na litreacha *b, c, d, f, g, p, t* agus gutaí amháin a chuirtear urú. Mar shampla, *seacht dteach*.
* Déan cleachtadh ar na habairtí thíos le roinnt de na foghlaimeoirí:

Múinteoir*: Cé mhéad seomra atá i do theach?*

Foghlaimeoir: *Trí sheomra.*

* Roinn an rang i mbeirteanna agus iarr orthu an cheist sin a chur ar a chéile.
* Téigh timpeall an ranga ag éisteacht leo agus ceartaigh aon bhotún a thugann tú faoi deara. Cuir an cheist ar fhoghlaimeoir nó beirt arís.
* Roinn an rang i ngrúpaí de thriúr nó de cheathrar. Tabhair clúdach litreach **Seomraí an Tí - Cé mhéad i gclúdach?** do gach grúpa.
* Mínigh na treoracha do na foghlaimeoirí. Beidh ar fhoghlaimeoir amháin cárta a roghnú amach as an gclúdach. Léifidh sé an cárta amach don duine atá in aice leis. Beidh ar an duine sin an freagra cuí a thabhairt. Má tá gach duine sásta leis an bhfreagra, roghnóidh an duine sin cárta ón gclúdach agus léifidh sé an cárta amach don chéad duine eile atá in aice leis agus leanfaidh an nós sin ar aghaidh go dtí go mbeidh na cártaí go léir léite agus na freagraí cuí tugtha.
* Fad is atá na foghlaimeoirí i mbun na gníomhaíochta, téigh timpeall an ranga ag cabhrú leo agus ag éisteacht lena gcuid freagraí. Ceartaigh aon bhotúin a thugann tú faoi deara. Nuair a bheidh an ghníomhaíocht críochnaithe acu, ceartaigh an ghníomhaíocht leis an rang, trí iarraidh ar fhoghlaimeoirí difriúla na freagraí a thabhairt duit.
* Ansin, tabhair cóip den bhileog **Seomraí an Tí - Cé mhéad seomra atá ann?** do gach foghlaimeoir. Mínigh dóibh go gcaithfidh siad féachaint ar na pictiúir de na tithe difriúla agus buille faoi thuairim a thabhairt faoi cé mhéad seomra atá i ngach teach.
* Nuair a bheidh sé sin déanta acu, roinn an rang i mbeirteanna arís. An bhfuil na freagraí céanna acu? Cuirfidh Duine A ceist ar Dhuine B faoina fhreagraí agus cuirfidh Duine B ceist ar Dhuine A faoina fhreagraí úd. Ní bheidh le déanamh acu ach uimhir an tí a rá chun an cheist a chur. Déan cleachtadh le foghlaimeoir amháin:

Múinteoir: *Teach 2?*

Foghlaimeoir: *Trí sheomra. Teach 4?*

Múinteoir: *Ceithre sheomra.*

* Ansin, déan plé ar na ceisteanna ag bun an leathanaigh leis na foghlaimeoirí. Ní gá an iomarca ama a chaitheamh ar na ceisteanna seo. Tabhair breis eolais dóibh ar na daoine mór le rá a luadh sa ghníomhaíocht, mar shampla: Tomás Ó Criomhthain nó Edmund John Millington Synge.
* Má cheapann tú go mbeidh na foghlaimeoirí in ann dó ag an bpointe seo, múin an méid seo a leanas dóibh. Tiocfaidh sé chun cinn arís sa chúrsa ach is fiú é a mhúineadh ag an bpointe seo más féidir:

*ceann amháin*

*dhá cheann*

*trí cinn*

*ceithre cinn*

*cúig cinn*

*sé cinn*

* Bíodh roinnt peann agat agus cuir an cheist seo a leanas orthu roinnt uaireanta, chun deis a thabhairt dóibh na freagraí: *dhá cheann, trí cinn, ceann amháin* a thabhairt duit.

*Cé mhéad peann atá agam?*

* Ansin, mínigh do na foghlaimeoirí gur eisceacht é an focal *ceann* agus nach leanann sé na gnáthrialacha. Mínigh do na foghlaimeoirí go bhféadfaidís an focal *ceann* a úsáid in áit *seomra* nuair a chuirtear an cheist: *Cé mhéad seomra atá ann?* D’fhéadfaidís *trí cinn* a thabhairt mar fhreagra in áit *trí sheomra*. Cuir an cheist: *Cé mhéad seomra codlata atá i do theach?* ar gach foghlaimeoir agus iarr orthu úsáid a bhaint as *ceann/cinn* chun freagra a thabhairt.

Moltar na gníomhaíochtaí seo a nascadh leis an mbileog **Cé mhéad seomra atá acu?** **(Éisteacht).**

**Script**

Thuas staighre, tá an seomra folctha. Tá trí sheomra codlata ann - seomra Aoife, seomra

Áine, seomra Joe agus Róisín. Thíos staighre, tá an halla, an seomra suite, an seomra bia agus an chistin. Tá leithreas beag ann fosta.

**Freagraí**

**Seomraí an Tí**

**Cé mhéad seomra atá ann?**

1. Teach Father Ted
2. Teach Oscar Wilde
3. Teach Synge
4. Teach Laighean
5. Áras an Uachtaráin
6. Teach Thomáis Uí Chriomhthain